
PROJEKTI
WEB CHALLENGE TIRANA
PRAKTIKË PUNE NË BASHKINË TIRANË
- Keni pasion programimin?
- Jeni i grupmoshës 18 - 25 vjeç?
- Kërkoni të fitoni një eksperiencë pune në Bashkinë Tiranë?
- Jeni duke vijuar studimet në fushën e shkencave kompjuterike apo të ngjashme?
- Keni ide për dizenjim dhe zhvillim faqeje interneti për Bashkinë Tiranë?
Ju ftojmë të merrni pjesë në Projektin “Web Challenge Tirana”.
Përmes aplikimit me një ide për website, 12 të rinj të ndarë në 3 skuadra pune, do të përzgjidhen të jenë pjesë e projektit.
Aplikimi kryhet individualisht dhe pas konkursit, fituesit do të ndahen në grupe pune.
Projekti “Web Challenge Tirana” ju ofron mundësinë që nëpërmjet një praktike 3 mujore pune, të zhvilloni aftësitë tuaja programuese duke zhvilluar faqe interneti që t’u shërbejnë qytetarëve të Tiranës.
Përmes kësaj praktike do të keni mundësi të punoni në skuadra pune për ndërtimin e faqeve të internetit nën mbikëqyrjen e vazhdueshme të stafit të Bashkisë Tiranë dhe ekspertëve programues.
Ju do të fitoni:
- Praktikë pune 3 mujore në Bashkinë Tiranë
- Aftësi digjitale, programuese, dizenjim, ndërtim dhe testim website
- Trajnime mbi gjuhë programimi dhe web dizajn
- Një rrjet kontaktesh me profesionistë të fushës
- Një çmim individual për faqe internet të punuar, me vlerë 85.000Lekë bruto/ personi.
- 3 çmime për skuadër pune:
1. Skuadra e vendit të parë: 250.000L
2. Skuadra e vendit të dytë: 200.000L
3. Skuadra e vendit të tretë: 150.000L
Faqja e internetit duhet të konceptohet për t’u zbatuar brenda territorit të Bashkisë Tiranë.
Aplikimi kryhet online në faqen zyrtare të Bashkisë Tiranë:
https://tirana.al/faqe/web-challenge-tirana
Afati i aplikimeve: 02.11.2026 - 11.12.2026
Për informacion të mëtejshëm mund të na kontaktoni në adresën:
webchallenge@tirana.al

